Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi likumā „Par Valsts sociālo apdrošināšanu”**

(Nr.944/Lp11)

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | **Pirmā lasījuma redakcija** | **Nr.** | **Priekšlikumi**  **(14)** | **Ministru kabineta atzinums** | **Komisijas atzinums** |
|  | Izdarīt likumā "Par valsts sociālo apdrošināšanu" (Latvijas Republikas Saeimas un Ministru Kabineta Ziņotājs, 1997, 22.nr.; 1998, 15.nr.; 1999, 24.nr.; 2001, 15., 17.nr.; 2002, 14.nr.; 2003, 9.nr.; 2004, 5.nr.; 2005, 8., 24.nr.; 2006, 14.nr.; 2007, 3., 12., 24.nr.; 2008, 15.nr.; 2009, 3., 15.nr.; Latvijas Vēstnesis, 2009, 199., 200.nr.; 2010, 94., 131., 205.nr.; 2011, 117., 202.nr.; 2013, 6.nr.) šādus grozījumus: |  |  |  |  |
| **1.pants. Likumā lietotie termini**  2) **darba ņēmējs:**  a) persona, kas uz darba līguma pamata par nolīgto darba samaksu veic noteiktu darbu darba devēja vadībā, izņemot mikrouzņēmuma darbinieku,  b) *(izslēgts ar 27.10.2005. likumu)*,  c) Saeimas deputāts, pašvaldības deputāts, Ministru kabineta loceklis, komercsabiedrības valdes, padomes loceklis, prokūrists, kontrolieris, Valsts probācijas dienesta brīvprātīgais probācijas darbinieks, kā arī cita persona, kura ieņem amatu, kas dod tiesības uz atlīdzību, ja atlīdzība ir faktiski noteikta,  d) persona, kura ir noslēgusi [Civillikuma](http://likumi.lv/doc.php?id=225418) IV daļas 15.nodaļā paredzēto uzņēmuma, graudniecības vai pārvadājuma līgumu un nav reģistrējusies kā saimnieciskajā darbībā gūtā ienākuma nodokļa maksātāja,  e) Iekšlietu ministrijas sistēmas iestādes un Ieslodzījuma vietu pārvaldes amatpersona ar speciālo dienesta pakāpi vai Aizsardzības ministrijas padotībā esošas struktūrvienības militārpersona,  f) valsts civildienesta ierēdnis, |  |  |  |  |  |
| g) ārvalsts komersanta pilnvarota persona, kura, nebūdama darba tiesiskajās attiecībās ar šo komersantu, pārstāv to darbībās, kas saistītas ar ārvalsts komersanta filiāli **(…)**, |  | 1. | **Ekonomikas ministrijas parlamentārais sekretārs V.Ķirsis**  papildināt ar pantu šādā redakcijā:  „papildināt 1.panta 2.punkta „g” apakšpunktu ar vārdiem „ja atlīdzība ir faktiski noteikta”.[[1]](#footnote-1) |  |  |
| h) notiesātais, kas tiek nodarbināts brīvības atņemšanas soda izciešanas laikā;  i) mikrouzņēmuma darbinieks;  j) persona, kuru Latvijas Republikā nodarbina ārvalsts nodokļu maksātājs, kuram Latvijas Republikā ir pastāvīgā pārstāvniecība, kā arī persona, kuru iekšzemes nodokļu maksātājam iznomā ārvalsts nodokļu maksātājs — personāla iznomātājs,  k) persona, kura ir noslēgusi [Civillikuma](http://likumi.lv/doc.php?id=225418) IV daļas 15.nodaļā paredzēto uzņēmuma, graudniecības vai pārvadājuma līgumu un attiecībā uz kuru tiek konstatēta vismaz viena no likuma "[Par iedzīvotāju ienākuma nodokli](http://likumi.lv/doc.php?id=56880)" 8.panta 2.2 daļā noteiktajām pazīmēm;  l) mikrouzņēmuma, kas sniedz darbaspēka nodrošināšanas pakalpojumus likuma “[Par iedzīvotāju ienākuma nodokli](http://likumi.lv/doc.php?id=56880)” 17.2 panta izpratnē, darbinieks;  3) **pašnodarbinātais** — persona, kura gūst ienākumu (vai ieņēmumus) kā:  a) persona, kas veic individuālo darbu,  b) *(izslēgts ar 25.11.1999. likumu)*,  c) persona, kuras pastāvīgā dzīvesvieta ir Latvijas Republikā un kura saņem autoratlīdzību (autortiesību un blakustiesību atlīdzību), izņemot autortiesību mantinieku un citu autortiesību pārņēmēju,  d) zvērināts notārs,  e) zvērināts advokāts,  f) zvērināts revidents,  g) prakses ārsts, prakses farmaceits, prakses veterinārārsts, prakses optometrists,  h) cita fiziskā persona, kuras pastāvīgā dzīvesvieta ir Latvijas Republikā un kura reģistrējusies kā saimnieciskajā darbībā gūtā ienākuma nodokļa maksātāja,  i) zemnieku (zvejnieku) saimniecības īpašnieks, kas, nebūdams darba tiesiskajās attiecībās ar savas zemnieku (zvejnieku) saimniecības pārvaldes institūciju, veic šīs zemnieku (zvejnieku) saimniecības vadības funkciju, ja šajā zemnieku (zvejnieku) saimniecībā likumā noteiktajā kārtībā nav iecelts (ievēlēts) pārvaldnieks (direktors),  j) persona, kuras pastāvīgā dzīvesvieta ir Latvijas Republikā un kuras darbu apmaksā no Latvijas Republikai piešķirtajiem ārvalstu tehniskās palīdzības vai starptautisko finanšu institūciju aizdevuma līdzekļiem,  k) zvērināts tiesu izpildītājs,  l) individuālais komersants; |  |  |  |  |  |
|  | 1. Papildināt 1.panta 2.punktu ar "m" apakšpunktu šādā redakcijā:  "m) kapitālsabiedrības valdes loceklis, kurš bez atlīdzības veic pienākumus kapitālsabiedrībā, kurai taksācijas gada attiecīgajā mēnesī ir apgrozījums un nav neviena darba ņēmēja vai ir darba ņēmēji, kuru obligāto iemaksu objekts ir mazāks par Ministru kabineta noteiktās minimālās mēneša darba algas apmēru, un kurai pirmstaksācijas gadā apgrozījums bija lielāks par 7000 *euro* un nebija neviena darba ņēmēja vai bija darba ņēmēji, kuru obligāto iemaksu objekts bija mazāks par Ministru kabineta noteiktās minimālās mēneša darba algas apmēru;". | 2.  3.  4.  5. | **Deputāte Dana Reizniece Ozola**  Izslēgt likumprojekta 1.pantu par likuma „Par valsts sociālo apdrošināšanu” 1.panta 2.punkta papildināšanu ar „m” apakšpunktu.  **Ekonomikas ministrijas parlamentārais sekretārs V.Ķirsis**  Svītrot 1.pantu esošajā redakcijā.[[2]](#footnote-2)  **Deputāte Elīna Siliņa**  Svītrot likumprojekta 1.pantu  **Deputāts Vladimirs Reskājis**  Papildināt 1.panta 2.punktu ar "m" apakšpunktu šādā redakcijā:    "m) kapitālsabiedrības valdes loceklis, kam pēdējo 12 mēnešu laikā nebija obligāto iemaksu objekta un kurš bez atlīdzības veic pienākumus kapitālsabiedrībā, kurai taksācijas gada attiecīgajā mēnesī ir apgrozījums un nav neviena darba ņēmēja vai ir darba ņēmēji, kuru obligāto iemaksu objekts ir mazāks par Ministru kabineta noteiktās minimālās mēneša darba algas apmēru, un kurai pirmstaksācijas gadā apgrozījums bija lielāks par 35 000 *euro* un nebija neviena darba ņēmēja vai bija darba ņēmēji, kuru obligāto iemaksu objekts bija mazāks par Ministru kabineta noteiktās minimālās mēneša darba algas apmēru;" |  |  |
| 3) **pašnodarbinātais** — persona, kura gūst ienākumu (vai ieņēmumus) kā:  a) persona, kas veic individuālo darbu,  b) *(izslēgts ar 25.11.1999. likumu)*,  c) persona, kuras pastāvīgā dzīvesvieta ir Latvijas Republikā un kura saņem autoratlīdzību (autortiesību un blakustiesību atlīdzību), izņemot autortiesību mantinieku un citu autortiesību pārņēmēju,  d) zvērināts notārs,  e) zvērināts advokāts,  f) zvērināts revidents,  g) prakses ārsts, prakses farmaceits, prakses veterinārārsts, prakses optometrists,  h) cita fiziskā persona, kuras pastāvīgā dzīvesvieta ir Latvijas Republikā un kura reģistrējusies kā saimnieciskajā darbībā gūtā ienākuma nodokļa maksātāja,  i) zemnieku (zvejnieku) saimniecības īpašnieks, kas, nebūdams darba tiesiskajās attiecībās ar savas zemnieku (zvejnieku) saimniecības pārvaldes institūciju, veic šīs zemnieku (zvejnieku) saimniecības vadības funkciju, ja šajā zemnieku (zvejnieku) saimniecībā likumā noteiktajā kārtībā nav iecelts (ievēlēts) pārvaldnieks (direktors),  j) persona, kuras pastāvīgā dzīvesvieta ir Latvijas Republikā un kuras darbu apmaksā no Latvijas Republikai piešķirtajiem ārvalstu tehniskās palīdzības vai starptautisko finanšu institūciju aizdevuma līdzekļiem,  k) zvērināts tiesu izpildītājs,  l) individuālais komersants; |  |  |  |  |  |
| **m)….**  **n)…** |  | 6. | **Ekonomikas ministrijas parlamentārais sekretārs V.Ķirsis**  papildināt ar pantu šādā redakcijā:  „papildināt 1.panta 3.punktu ar „m” un „n” apakšpunktiem šādā redakcijā:  „m) kapitālsabiedrības valdes, padomes loceklis un prokūrists, kas, nebūdami darba tiesiskajās attiecībās, bez atlīdzības veic pienākumus attiecīgajā kapitālsabiedrībā;  n) ārvalsts komersanta pilnvarota persona, kura, nebūdama darba tiesiskajās attiecībās ar šo komersantu bez atlīdzības pārstāv to darbībās, kas saistītas ar ārvalsts komersanta filiāli””;[[3]](#footnote-3) |  |  |
| **3.pants. Sociālās apdrošināšanas jēdziens un pamatprincipi**  (1) Sociālā apdrošināšana ir pasākumu kopums, ko organizē valsts, lai apdrošinātu personas vai tās apgādībā esošo personu risku zaudēt darba ienākumu sakarā ar sociāli apdrošinātās personas slimību, invaliditāti, maternitāti, bezdarbu, vecumu, nelaimes gadījumu darbā vai saslimšanu ar arodslimību, bērna kopšanu, kā arī papildu izdevumiem sakarā ar sociāli apdrošinātās personas vai tās apgādībā esošās personas nāvi. Sociālā apdrošināšana ir valsts sociālās drošības sistēmas sastāvdaļa.  (2) Sociālās apdrošināšanas pamatprincipi paredz:  1) solidaritāti starp sociālās apdrošināšanas iemaksu veicējiem (turpmāk — maksātāji) un sociālās apdrošināšanas pakalpojumu saņēmējiem (turpmāk — pakalpojumu saņēmēji);  2) sociālās apdrošināšanas līdzekļu izmantošanu tikai sociālās apdrošināšanas pakalpojumiem saskaņā ar likumu. |  | 7. | **Deputāti Elīna Siliņa,**  **Imants Parādnieks, Elīna Siliņa,**  **Daina Kazāka**  Papildināt likumprojektu ar 2.pantu šādā redakcijā:  „Izteikt likuma 3.panta pirmo daļu šādā redakcijā:  „(1)Sociālā apdrošināšana ir pasākumu kopums, ko organizē valsts, lai apdrošinātu personas vai tās apgādībā esošo personu risku zaudēt darba ienākumu sakarā ar sociāli apdrošinātās personas slimību, invaliditāti, maternitāti, bezdarbu, vecumu, nelaimes gadījumu darbā vai saslimšanu un arodslimību, kā arī papildu izdevumiem sakarā ar bērna kopšanu, sociāli apdrošinātās personas vai tās apgādībā esošās personas nāvi. Sociālā apdrošināšana ir valsts sociālās drošības sistēmas sastāvdaļa.”” |  |  |
| **6.pants. Obligāti sociāli apdrošināmās personas atbilstoši to nodarbinātībai, vecumam, veselības stāvoklim un sociālās apdrošināšanas veidiem**  (1) Darba ņēmēji ir sociāli apdrošināmi atbilstoši visiem sociālās apdrošināšanas veidiem.  **………………………………..** |  |  |  |  |  |
| (3) Pašnodarbinātie, kuru ienākumi sasniedz Ministru kabineta noteikto obligāto iemaksu objekta minimālo apmēru, ir pakļauti pensiju apdrošināšanai, invaliditātes apdrošināšanai, maternitātes un slimības apdrošināšanai un vecāku apdrošināšanai, bet pašnodarbinātie, kuri sasnieguši vecumu, kas dod tiesības saņemt valsts vecuma pensiju, vai kuriem ir piešķirta valsts vecuma pensija (tai skaitā priekšlaicīgi), ir pakļauti pensiju apdrošināšanai, maternitātes un slimības apdrošināšanai un vecāku apdrošināšanai. |  | 8. | **Ekonomikas ministrijas parlamentārais sekretārs V.Ķirsis**  Papildināt ar pantu šādā redakcijā:  „izteikt 6.panta trešo daļu šādā redakcijā:  „(3) Pašnodarbinātie, kuru ienākumi sasniedz Ministru kabineta noteikto obligāto iemaksu objekta minimālo apmēru un 1.panta 3.punkta „m” un „n” apakšpunktā minētās personas, ir pakļauti pensiju apdrošināšanai, invaliditātes apdrošināšanai, maternitātes un slimības apdrošināšanai un vecāku apdrošināšanai, bet pašnodarbinātie, kuri sasnieguši vecumu, kas dod tiesības saņemt valsts vecuma pensiju, vai kuriem ir piešķirta valsts vecuma pensija (tai skaitā, priekšlaicīgi), ir pakļauti pensiju apdrošināšanai, maternitātes un slimības apdrošināšanai un vecāku apdrošināšanai””.[[4]](#footnote-4) |  |  |
| (31) Pašnodarbinātie, kuri maksā fiksēto iedzīvotāju ienākuma nodokli un kuru ieņēmumi sasniedz Ministru kabineta noteikto obligāto iemaksu objekta minimālo apmēru, kas reizināts ar koeficientu 3,3, ir pakļauti pensiju apdrošināšanai, invaliditātes apdrošināšanai, maternitātes un slimības apdrošināšanai un vecāku apdrošināšanai, bet pašnodarbinātie, kuri sasnieguši vecumu, kas dod tiesības saņemt valsts vecuma pensiju, vai kuriem ir piešķirta valsts vecuma pensija (tai skaitā priekšlaicīgi), ir pakļauti pensiju apdrošināšanai, maternitātes un slimības apdrošināšanai un vecāku apdrošināšanai.  …………………………………… |  |  |  |  |  |
| …………………………………………  (14) Personai, kura ir darba ņēmējs un vienlaikus saņem arī autoratlīdzību (autortiesību un blakustiesību atlīdzību), ir tiesības izvēlēties: vai nu no autoratlīdzības (autortiesību un blakustiesību atlīdzības) ienākuma neveikt sociālās apdrošināšanas obligātās iemaksas, vai no autoratlīdzības (autortiesību un blakustiesību atlīdzības) ienākuma veikt sociālās apdrošināšanas obligātās iemaksas atbilstoši pašnodarbinātajiem noteiktajai likmei un kārtībai. Šādu izvēli persona var izdarīt tikai vienu reizi par pārskata ceturksni līdz termiņam, kas pašnodarbinātajam noteikts obligāto iemaksu veikšanai. |  |  |  |  |  |
| 14.1 |  | 9. | **Ekonomikas ministrijas parlamentārais sekretārs V.Ķirsis**  papildināt ar pantu šādā redakcijā:  „papildināt 6.pantu ar jaunu 14.1daļu šādā redakcijā:  „(14.1) Šī likuma 1.panta 3.punkta „m” un „n” apakšpunktos minētā persona nav obligāti sociāli apdrošināmās personas, ja izpildās atsevišķi sekojoši nosacījumi:  a) tā ir sasniegusi vecumu, kas dod tiesības saņemt valsts vecuma pensiju, vai tai ir piešķirta valsts vecuma pensija (tai skaitā priekšlaicīgi), vai tā ir I vai II grupas invalīds;  b ) tā vienlaikus ir darba ņēmējs, kuru nodarbina cits darba devējs;  c) tā veic bez atlīdzības pienākumus kapitālsabiedrībā pirmos divus gadus pēc tās dibināšanas;  d) kapitālsabiedrības (-u), kurā tā bez atlīdzības veic pienākumus, apgrozījums (apgrozījumu kopsumma) pirmstaksācijas gadā nepārsniedza Ministru kabineta noteikto obligāto iemaksu objekta minimālo apmēru gadam, kas reizināts ar koeficientu 3,3””.[[5]](#footnote-5) |  |  |
| (15) Persona, kas, gūstot vienu un to pašu ienākumu, vienlaikus atbilst vairākiem sociāli apdrošināmās personas statusiem, sociālajai apdrošināšanai ir pakļauta kā darba ņēmējs vai iekšzemes darba ņēmējs pie darba devēja — ārvalstnieka.  (16) Ārvalstu darba ņēmējs pie darba devēja — ārvalstnieka, kas, gūstot vienu un to pašu ienākumu, vienlaikus atbilst vairākiem sociāli apdrošināmās personas statusiem, sociālajai apdrošināšanai ir pakļauts kā ārvalstu darba ņēmējs pie darba devēja — ārvalstnieka.  …………………………………………. |  |  |  |  |  |
| **14.pants. Obligāto iemaksu objekts**  (1) Darba devēja un darba ņēmēja obligāto iemaksu objekts ir visi algotā darbā aprēķinātie ienākumi, no kuriem jāietur iedzīvotāju ienākuma nodoklis, neatskaitot neapliekamo minimumu, nodokļu atvieglojumus un attaisnotos izdevumus, par kuriem nodokļu maksātājam ir tiesības samazināt apliekamo ienākumu.  (2) Pašnodarbinātā obligāto iemaksu objekts ir brīvi izraudzīti ienākumi (vai ieņēmumi fiksētā iedzīvotāju ienākuma nodokļa maksātājiem) no preču ražošanas, darbu izpildes, pakalpojumu sniegšanas, radošās un profesionālās darbības un citi ienākumi no saimnieciskās darbības, izņemot ienākumu, kuru fiziskā persona, kas minēta šā likuma [6.panta](http://likumi.lv/doc.php?id=45466#p6) septītajā, vienpadsmitajā vai trīspadsmitajā daļā, gūst no zemnieku (zvejnieku) saimniecības, sava nekustamā īpašuma, personīgajā palīgsaimniecībā vai piemājas saimniecībā pašas saražotās produkcijas, autortiesībām un blakustiesībām. Šādu izvēli persona var izdarīt tikai vienu reizi par pārskata ceturksni. Obligāto iemaksu objekta minimālo apmēru un tā noteikšanas kārtību nosaka Ministru kabinets.  (21) Pašnodarbinātā obligāto iemaksu objektā netiek ietverts valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai un vienreizējā dotācija bezdarbniekiem biznesa plāna īstenošanai. |  |  |  |  |  |
| **(22)…..** |  | 10. | **Ekonomikas ministrijas parlamentārais sekretārs V.Ķirsis**  papildināt ar pantu šādā redakcijā:  „papildināt 14.pantu ar 2.2daļu šādā redakcijā:  „(2.2) Likuma 1.panta 3.punkta „m” un „n” apakšpunktos minētajām personām obligāto iemaksu objekts ir brīvprātīgi izvēlēti līdzekļi, bet ne mazāks kā Ministru kabineta noteiktais obligāto iemaksu objekta minimālais apmērs””.[[6]](#footnote-6) |  |  |
| (3) To obligāto iemaksu objektu, kuras veicamas no valsts pamatbudžeta un speciālajiem budžetiem, nosaka Ministru kabinets.  (4) Iekšzemes darba ņēmēja pie darba devēja — ārvalstnieka un ārvalstu darba ņēmēja pie darba devēja — ārvalstnieka obligāto iemaksu objekts ir saņemtā atlīdzība.  (5) Obligāto iemaksu objekta maksimālo apmēru un tā noteikšanas kārtību nosaka Ministru kabinets.  (6) Brīvprātīgo apdrošināšanas iemaksu objektu, tā minimālo un maksimālo apmēru un noteikšanas kārtību nosaka Ministru kabinets.  (7) Šā panta pirmajā daļā noteiktajā obligāto iemaksu objektā netiek ietvertas darba ņēmēja labā veiktās darba devēja iemaksas privātajos pensiju fondos atbilstoši licencētajiem pensiju plāniem, iemaksātās dzīvības apdrošināšanas (ar līdzekļu uzkrāšanu) prēmiju summas un iemaksātās dzīvības, veselības vai nelaimes gadījumu apdrošināšanas (bez līdzekļu uzkrāšanas) prēmiju summas saskaņā ar likuma "[Par iedzīvotāju ienākuma nodokli](http://likumi.lv/doc.php?id=56880)" noteikumiem.  (8) Darba devēja obligātie apdrošināšanas prēmiju maksājumi normatīvajos aktos noteiktajos gadījumos, kad ir noslēgts apdrošināšanas līgums par labu darbiniekam, nav obligāto iemaksu objekts.  (9) (Izslēgta ar 27.10.2005. likumu)  (10) Personai, kura ir noslēgusi [Civillikuma](http://likumi.lv/doc.php?id=225418) IV daļas 15.nodaļā paredzēto uzņēmuma, graudniecības vai pārvadājuma līgumu un nav reģistrēta kā saimnieciskajā darbībā gūtā ienākuma nodokļa maksātāja, obligāto iemaksu objekts ir līgumā noteiktā atlīdzība.  (11) Ārvalsts komersanta pilnvarotai personai, kura, nebūdama darba tiesiskajās attiecībās ar šo komersantu, pārstāv to darbībās, kas saistītas ar ārvalsts komersanta filiāli, obligāto iemaksu objekts ir tai aprēķinātā atlīdzība.  (12) Saeimas deputātam, pašvaldības deputātam, Ministru kabineta loceklim, komercsabiedrības valdes loceklim, padomes loceklim, prokūristam, kontrolierim, Valsts probācijas dienesta brīvprātīgajam probācijas darbiniekam, kā arī citām personām, kuras ieņem amatu, kas dod tiesības uz atlīdzību, obligāto iemaksu objekts ir noteiktā atlīdzība. |  |  |  |  |  |
| (121)…. | 2. Papildināt 14.pantu ar 12.1 daļu šādā redakcijā:  "(121) Kapitālsabiedrības valdes loceklim, kurš atbilst darba ņēmēja statusam saskaņā ar šā likuma 1.panta 2.punkta "m" apakšpunkta nosacījumiem, obligāto iemaksu objekts nav mazāks par Ministru kabineta noteikto minimālo mēneša darba algu." | 11.  12.  13.  14. | **Deputāte Dana Reizniece Ozola**  Izslēgt likumprojekta 2.pantu par likuma „Par valsts sociālo apdrošināšanu” 14.panta 12.1.daļas papildināšanu  **Ekonomikas ministrijas parlamentārais sekretārs V.Ķirsis**  Svītrot 2.pantu esošajā redakcijā.[[7]](#footnote-7)  **Deputāte Elīna Siliņa**  Svītrot likumprojekta 2.pantu.  **Labklājības ministrijas parlamentārais sekretārs**  **Arvils Ašeradens**  Papildināt likuma 14.pantu ar 122 daļu šādā redakcijā:  „(122) Kapitālsabiedrības valdes loceklim, kurš atbilst darba ņēmēja statusam saskaņā ar šā likuma 1.panta 2.punkta "m" apakšpunkta nosacījumiem, un kuram kā valdes loceklim ir noteikta atlīdzība, kas nav mazāka par Ministru kabineta noteikto piecu minimālo mēneša darba algu apmēru kapitālsabiedrībā, kura ir vienas uzņēmumu grupas dalībnieki likuma „Par uzņēmumu ienākuma nodokli” izpratnē, obligāto iemaksu noteikšanā netiek piemērots šā panta 121 daļas nosacījums.”[[8]](#footnote-8) |  |  |
| (13) Šā panta piektajā daļā noteiktais obligāto iemaksu objekta maksimālais apmērs netiek piemērots personai, uz kuru attiecas Padomes 1968.gada 29.februāra regula (EEK, *Euratom*, EOTK) Nr. [259/68](http://eur-lex.europa.eu/LexUriServ/LexUriServ.do?uri=CELEX:31968R0259:LV:HTML), ar ko nosaka Eiropas Kopienu Civildienesta noteikumus un Pārējo darbinieku nodarbināšanas kārtību (Civildienesta noteikumi), ja Eiropas Savienības pensiju shēmā uzkrātais pensijas kapitāls tiek ieskaitīts Latvijas valsts pensiju sistēmā.  (14) Šā panta otrajā daļā noteiktais obligāto iemaksu objekta minimālais apmērs un piektajā daļā noteiktais obligāto iemaksu objekta maksimālais apmērs netiek piemērots fiziskajām personām, kuras veic saimniecisko darbību un par to maksā patentmaksu.  (15) Fiziskajām personām, kuras veic saimniecisko darbību un par to maksā patentmaksu, Valsts sociālās apdrošināšanas aģentūra aprēķina obligāto iemaksu objektu atbilstoši maksājumam speciālajā budžeta kontā. |  |  |  |  |  |
| **18.pants. Obligāto un brīvprātīgo iemaksu likme**  (1) Obligāto iemaksu likme, ja darba ņēmējs tiek apdrošināts visiem sociālās apdrošināšanas veidiem, ir 35,09 procenti, no kuriem 24,09 procentus maksā darba devējs un 11 procentus — darba ņēmējs. | 3. Aizstāt 18.panta pirmajā daļā vārdus un skaitļus "ir 35,09 procenti, no kuriem 24,09 procentus maksā darba devējs un 11 procentus – darba ņēmējs" ar vārdiem un skaitļiem "ir 34,09 procenti, no kuriem 23,59 procentus maksā darba devējs un 10,50 procentus – darba ņēmējs". |  |  |  |  |
| (2) Obligāto iemaksu likmi obligāti sociāli apdrošināmajām personām un tās sadalījumu pa sociālās apdrošināšanas veidiem nākamajam gadam nosaka Ministru kabinets.  (3) Brīvprātīgo iemaksu likme ir Ministru kabineta noteiktā likme pensiju apdrošināšanai, invaliditātes apdrošināšanai, maternitātes un slimības apdrošināšanai un vecāku apdrošināšanai. |  |  |  |  |  |
|  | Likums stājas spēkā 2014.gada 1.janvārī. |  |  |  |  |

1. **Pamatojums**: Grozījuma mērķis ir nodrošināt, lai ārvalstu komersanta pilnvarotā persona, kas, nebūdama darba tiesiskajās attiecībās, pārstāv to, par darba ņēmēju tiktu uzskatīta tikai tad, ja atlīdzība ir faktiski noteikta. Līdzīgu regulējumu likums paredz attiecībā uz valdes, padomes locekļiem, prokūristiem – viņi uzskatāmi par darba ņēmējiem, ja ir noteikta atlīdzība. [↑](#footnote-ref-1)
2. **Pamatojums**: Grozījuma mērķis ir atrisināt likumprojekta anotācijā noteikto problēmu nodrošināt ar valsts sociālajām garantijām fiziskas personas, kas faktiski gūst ienākumu, bet ilgstoši nesaņem darba algu un par kurām nekur citur netiek veiktas valsts sociālās apdrošināšanas obligātās iemaksas. [↑](#footnote-ref-2)
3. **Pamatojums**: Grozījuma mērķis ir noteikt, ka pantā minētās personas tiek uzskatītas par pašnodarbinātām personām, kam ir pienākums veikt valsts sociālās apdrošināšanas obligātās iemaksas pašām, ja izpildās tālāk noteiktie kritēriji. [↑](#footnote-ref-3)
4. **Pamatojums**: Grozījuma mērķis ir noteikt valsts sociālās obligātās apdrošināšanas veidus fiziskajām personām, kas faktiski gūst ienākumu, bet ilgstoši nesaņem darba algu un par kurām nekur citur netiek veiktas valsts sociālās apdrošināšanas obligātās iemaksas. [↑](#footnote-ref-4)
5. **Pamatojums**: Grozījuma mērķis ir noteikt kritērijus, kad pantā minētajām personām nav jāveic valsts sociālās apdrošināšanas obligātās iemaksas, un samazināt ar uzņēmējdarbības uzsākšanu saistītās izmaksas pirmajos divos gados.

   Obligāto iemaksu objekta minimālais apmērs gadam ir 12 x minimālā mēneša alga (2013.gadā – 200x3,3x12 = LVL7920, 2014.gadā 320x3,3x12=EUR 12672). Minimālā alga x 3,3 ir tuvākais iespējamais aprēķins, ko piemēro fiksētā nodokļa maksātāji. [↑](#footnote-ref-5)
6. **Pamatojums**: Grozījuma mērķis ir noteikt, ka minētajām fiziskajām personām, kas faktiski gūst ienākumu, bet ilgstoši nesaņem darba algu un par kurām nekur citur netiek veiktas valsts sociālās apdrošināšanas obligātās iemaksas, jāveic valsts sociālās apdrošināšanas obligātās iemaksas vismaz no minimālās algas. [↑](#footnote-ref-6)
7. **Pamatojums**: Grozījuma mērķis ir atrisināt likumprojekta anotācijā noteikto problēmu nodrošināt ar valsts sociālajām garantijām fiziskas personas, kas faktiski gūst ienākumu, bet ilgstoši nesaņem darba algu un par kurām nekur citur netiek veiktas valsts sociālās apdrošināšanas obligātās iemaksas. [↑](#footnote-ref-7)
8. Pamatojums:

   2014.gada 15.oktobrī Saeimas Budžeta un finanšu (nodokļu) komisija skatīja likumprojektus „Grozījumi likumā „Par valsts sociālo apdrošināšanu”” (likumprojekta Nr.944/Lp11) un likumprojektu „Grozījumi likumā „Par iedzīvotāju ienākuma nodokli”” (918/Lp11), kas paredz noteikt, ka par valdes locekli no minimālās darba algas valstī būs jāveic valsts sociālās apdrošināšanas obligātās iemaksas un iedzīvotāju ienākuma nodoklis, ja:

   1) iepriekšējā gadā:

   a) kapitālsabiedrībā nebija reģistrēts neviens darba ņēmējs vai kapitālsabiedrībā bija reģistrēti darba ņēmēji, bet viņu bruto alga bija mazāka par valstī noteikto minimālo darba algu;

   b) kapitālsabiedrības apgrozījums pārsniedza 7 000 euro;

   2) tekošā gada attiecīgajā mēnesī:

   a) kapitālsabiedrībai ir apgrozījums;

   b) kapitālsabiedrībā nav reģistrēts neviens darba ņēmējs vai kapitālsabiedrībā ir reģistrēti darba ņēmēji, bet viņu bruto alga ir mazāka par valstī noteikto minimālo darba algu.

   Komisijas sēdē Labklājības ministrijai (attiecībā uz likumprojektu „Grozījumi likumā „Par valsts sociālo apdrošināšanu””) un Finanšu ministrijai (attiecībā uz likumprojektu „Grozījumi likumā „Par iedzīvotāju ienākuma nodokli””) tika uzdots izstrādāt priekšlikumu, lai novērstu gadījumus, kad kapitālsabiedrības valdes loceklim vienā kapitālsabiedrībā nav noteikts atalgojums, bet otrā kapitālsabiedrībā (kura ir vienas uzņēmumu grupas dalībnieki likuma „Par uzņēmumu ienākuma nodokli” izpratnē) tam pašam valdes loceklim ir noteikta atlīdzība, kas nav mazāka par Ministru kabineta noteikto piecu minimālo mēneša darba algas apmēru, valsts sociālās apdrošināšanas obligātās iemaksu objekta noteikšanā netiktu piemērots nosacījums, ka kapitālsabiedrībā, kurā valdes loceklim nav noteikta atlīdzība valsts sociālās apdrošināšanas obligātās iemaksas būtu veicamas no valstī noteiktās minimālās darba algas apmēra. [↑](#footnote-ref-8)